Wäge sine Pionierläistige as dr füerend Konstrukdöör vo de erste läistigsstarke, funkzionsdüchdige Flüssigkäitsrageete A4 („V2“) het er bi de Nazionalsozialiste und noch em zwäite Wältchrieg in dr westlige Wält wääge sinere läitende Rolle bim Bau vo Dräägerrageete für d NASA-Missione e hoochs Aasee aagnosse. Er isch aber au umstritte wäge sinere Mitgliidschaft in dr NSDAP, dr SS und sinere Rolle bi dr Chriegsfüerig vom nationalsozialistische Dütschland, won er die sogenannti „Vergältigswaffe“ V2 konstruiert und baut het und drbii KZ-Häftling und Zwangsarbäiter iigsetzt het.